b'\n_START_ARTICLE_\nJo\xc5\xbee \xc5\xbdagar\n_START_SECTION_\n\xc5\xbdivljenje in delo\n_START_PARAGRAPH_\n\xc5\xbdagar se je po kon\xc4\x8dani tehni\xc5\xa1ki srednji \xc5\xa1oli v Ljubljani zaposlil v velenjskem premogovniku kot nadzornik za elektro opremo. Leta 1958 je diplomiral na Fakulteti za strojni\xc5\xa1tvo v Ljubljani in se zaposlil na \xc5\xbeeleznici, kjer je bil najprej in\xc5\xa1pektor parnih kotlov, po opravljeni specializaciji v ZDA pa je postal vodja ve\xc4\x8d sekcij in od 1965-1970 direktor \xc5\xbdelezni\xc5\xa1kega-transportnega podjetja Ljubljana. Leta 1970 je od\xc5\xa1el v ljubljansko podjetje za in\xc5\xbeeniring Smelt in bil tam na razli\xc4\x8dnih vodstvenih  mestih. Ko je Smelt postal 1975 enovita delovna organizacija, je \xc5\xbdagar postal vr\xc5\xa1ilec dol\xc5\xbenosti direktorja, nato pa do 1990 generalni direktor. V letih 1991\xe2\x88\x921998 je vodil podjetje Smelt Intag v Z\xc3\xbcrichu. \xc5\xbdagar je zaslu\xc5\xbeen za vklju\xc4\x8devanje slovnskega gospodarstva na tuja tr\xc5\xbei\xc5\xa1\xc4\x8da. Svojo \xc5\xbeivljenjsko pot in razvoj Smelta je opisal v knjigi Kako smo uspeli (1991).'